CELEX: 62011TN0516
Language: ro
Date: 2011-09-22 00:00:00
Title: Cauza T-516/11: Acțiune introdusă la 22 septembrie 2011 — MasterCard și alții/Comisia

26.11.2011   
            
            
               RO
            
            
               Jurnalul Oficial al Uniunii Europene
            
            
               C 347/40
            
         Acțiune introdusă la 22 septembrie 2011 — MasterCard și alții/Comisia
   (Cauza T-516/11)
   2011/C 347/72
   Limba de procedură: engleza
   
      Părțile
   
   
      Reclamante: MasterCard, Inc. (Wilmington, Statele Unite), MasterCard International, Inc. (Wilmington) și MasterCard Europe (Waterloo, Belgia) (reprezentanți: B. Amory, V. Brophy și S. McInnes, avocați)
   
      Pârâtă: Comisia Europeană
   
      Concluziile
   
   Reclamantele solicită Tribunalului:
   
               —
            
            
               constatarea admisibilității cererii;
            
         
               —
            
            
               anularea în totalitate a deciziei negative a Comisiei din 12 iulie 2011 bazată pe excepțiile prevăzute la articolul 4 alineatul (2) prima liniuță și la articolul 4 alineatul (3) primul paragraf din Regulamentul (CE) nr. 1049/2011 privind accesul public la documentele Parlamentului European, ale Consiliului și ale Comisiei (JO L 145, p. 143, Ediție specială 01/vol. 3, p. 76);
            
         
               —
            
            
               obligarea Comisiei la plata cheltuielilor de procedură, inclusiv a cheltuielilor efectuate de reclamante.
            
         
      Motivele și principalele argumente
   
   În susținerea acțiunii, reclamantele invocă două motive.
   
               1.
            
            
               Primul motiv întemeiat pe încălcarea de către Comisie a articolului 4 alineatul (3) și a articolului 8 alineatul (1) din Regulamentul (CE) nr. 1049/2001, întrucât
               
                           —
                        
                        
                           Comisia nu a dovedit îndeplinirea condițiilor prevăzute la articolul 4 alineatul (3) primul paragraf din Regulamentul (CE) nr. 1049/2001;
                        
                     
                           —
                        
                        
                           elementele pe care s a întemeiat Comisia nu corespund situației de fapt; și
                        
                     
                           —
                        
                        
                           există un interes public imperativ în divulgarea documentelor furnizate de EIM Business and Policy Research în cadrul studiului „Costuri și avantaje ale comercianților legate de acceptarea diferitelor modalități de plată” (COMP/2009/D1/020).
                        
                     
         
               2.
            
            
               Al doilea motiv întemeiat pe săvârșirea unei erori de drept de către Comisie prin încălcarea articolului 4 alineatul (2) prima liniuță și a articolului 8 alineatul (1) din Regulamentul (CE) nr. 1049/2001, întrucât:
               
                           —
                        
                        
                           Comisia nu a dovedit îndeplinirea condițiilor prevăzute la articolul 4 alineatul (2) prima liniuță din Regulamentul (CE) nr. 1049/2001;
                        
                     
                           —
                        
                        
                           elementele pe care s-a întemeiat Comisia nu sunt credibile, și
                        
                     
                           —
                        
                        
                           există un interes public imperativ în divulgarea documentelor furnizate de EIM.